Onderwysdepartement verdedig babaverkragting-vraagDie toneel uit “Tshepang”. Foto: olexmentorprotege.com Die departement van onderwys sal dit oorweeg om ŉ vraag te onttrek waarin matrieks wat Dinsdag die drama-vraestel geskryf het, moes verduidelik hoe hulle ŉ baba se verkragting op die verhoog sou uitbeeld deur gebruik te maak van ŉ besemstok en ŉ brood. “Om te verseker dat geen kandidaat negatief geraak word nie, sal die departement al die vraestelle van leerders van al nege provinsies merk om vas te stel of enigiemand moontlik benadeel is,” het die departement in ŉ verklaring gesê. “As daar bewyse is dat kandidate deur die vraag benadeel is, sal die vraag op die vraestel ongeldig gemaak word en die memorandum sal daarvolgens aangepas word.” Die departement het gesê die doel van die vraag was om leerlinge se begrip van die konsep van “aksiemetafore” te evalueer. “Die afgryse en skok wat die gehoor voel, word bereik sonder om werklik ŉ baba te verkrag. Nêrens is daar van die kandidaat verwag om die daad, die verkragting van ŉ nege maande oue baba, letterlik te beskryf nie. Die eksaminators en moderators wat verantwoordelik is vir die eksamenvraag was binne die voorskrifte van die kurrikulum,” het die departement gesê. Die gewraakte vraag 11. Verskaf. Die departement sê voorts graad 12-leerlinge is jong volwassenes wat bewus is van die sosiale kwessies waarmee die land gekonfronteer word. “Dramatiese kuns is ŉ kragtige manier om bewustheid en opvoeding oor sosiale euwels te skep. Dit moet aangespreek word om verandering teweeg te bring.” Die interne moderator het gesê daar is van die leerlinge verwag om te verduidelik hoe die simbole van die besemstok en brood gebruik kon word om ‘n gehoor die gruwel van kinderverkragting te laat voel met die gebruik van die items, beligting, klank en toneelspel. “Die vraag is geldig en billik omdat die verkragting van babas ‘n relevante maatskaplike kwessie is.” Maroela Media het vroeër berig die verpligte vraag, wat gebaseer is op Laura Foot Newton se toneelstuk “Tshepang”, het van leerlinge vereis om deur middel van die genoemde items te beskryf hoe kinderverkragting dramaties uitgebeeld kan word. Lees meer hier.